දෙමළ ජනතාවගේ දීර්ඝ කාලීන අපේක්ෂාවක් වන ජාතික ප්‍රශ්නයට දේශපාලන විසඳුමක් ලබාගැනීම, නව ආණ්ඩුක්‍රම ව්‍යවස්ථාවක් මගින් පිළියමක් සොයාගැනීමේ උත්සාහය මෙම වර්ෂයේදී ප්‍රමාද නොවී සිදුකිරීමට අවස්ථාවක් උදාවේවායි යන්න ඔහු සිය පණිවුඩයෙන් ප්‍රාර්ථනා කරනවා.ජනතාවට තමන්ගේ බලය පෙන්විය හැකි මැතිවරණ මොහොතක එළඹ ඇති තෛපොංගල් නව වසර තමන්ගේ ජීවිතත්, රටත් නව දිශාවකට හැරවීමේ අධිෂ්ඨානය කැටි කර ගන්නා නිමිත්තක් බවට පත් කර ගත හැකි බවයි ජනතා විමුක්ති පෙරමුණ තෛපොංගල් දිනය වෙනුවෙන් පණිවුඩයක් නිකුත් කරමින් සඳහන් කළේ.